Kalender 13 September - Kuns En Vermaak - Republikein
Wednesday, September 30th, 07:02:13
Kalender 13 September
» Beat Street is terug vir nog 'n weergawe van hul bekende Hip Hop-partytjies van die ou skool, wat altyd 'n fees van lekkerte is. Beat Street bestaan uit DJ Soulfood en DJ Musketeer, en gaan seker maak jy dans vanaand tot jy blase op jou voete het. Die geleentheid vind by die Warehouse-teater plaas en die toegang is gratis. Die deure open om 20:00. Vir meer inligting en ander geleenthede by die Warehouse-teater, besoek hul Facebook-blad.
» Frank Opperman is terug met 'n splinternuwe eenmanvertoning wat beloof om gehore nog meer aan te gryp en te laat lag as in enige van sy vorige vertonings. In Donkie ontmoet ons mnr. Swart, die 58-jarige hoof van die Hoërskool Hans Oosthuizen, 'n voormalige model C-skool. "Donkie" is almal se bynaam vir die skoolhoof. Mnr. Swart is 'n man onder druk. Frank Opperman is môreaand om 20:30 by WAP te sien. Kaartjies kan by die deur teen N$150 gekoop word.
» Leonard Witbeen en die bekende Oc Ebs tree môre-aand by die Benjamin Kheimseb-gemeenskapsaal op Tsumeb op. Gaan geniet 'n aand van histeriese komedie en vergeet 'n bietjie van die daaglikse uitdagings. Die show begin om 19:00 en kaartjies kan aanlyn by webtickets.com.na/ teen N$100 gekoop word.
» Die Pottebakkersvereniging van Namibië (PAN) se negende keramiekbiënnale word eersdaags by die Nasionale Kunsgalery van Namibië (NAGN) aangebied. Die geleentheid is die hoogtepunt op die PAN-kalender en lok jaarliks talle inskrywings en pottebakkery-entoesiaste. Die biënnale is tans oop en sal tot 20 September duur. Bank Windhoek het die geleentheid, saam met verskeie ander ondernemings in Namibië en Suid-Afrika, ruim geborg. PAN bied vanjaar kontantpryse in 'n verskeidenheid kategorieë aan. Dit sluit onder meer wielwerk, handbeeldhouwerk, nuwe werke en nuweling van die jaar in. Die nuweling van die jaar word deur die publiek aangewys. Vir meer inligting, besoek www.pan.iway.org of stuur 'n e-pos na [email protected]
» Showcase Namibia is 'n geleentheid vir toeriste en Namibiërs om tradisionele danse en plaaslike musiek saam te geniet. Dis 'n gereelde instelling by die Warehouse-teater en word elke Dinsdag aangebied. Toeriste word aangemoedig om deel te raak van 'n interaktiewe show van 45 minute. Kaartjies is teen N$170 by die deur beskikbaar. Dit begin om 16:15. Vir meer inligting, besoek die Warehouse-teater se Facebook-blad.
» 'n Fotografie-uitstalling getiteld Sister Tribe deur die bekende, plaaslike fotograaaf Karin Retief is tans by Woermannhaus-galery op Swakopmund te sien. Met haar aangrypende werk neem Retief jou op 'n reis wat handel oor die vroue van Afrika, volgens haar die ruggraat van die vasteland. Die uitstalling duur tot 22 September en toegang is gratis.
» Disruption in Time is 'n uitstalling van visuele kunswerke wat deur meer as een kunstenaar vervaardig is, maar nie tegelyk of in dieselfde ruimte nie. Die uistalling is tans aan die gang by die Goethe-instituut. Die uitstalling is deur Jaimee-Lee Diergaardt gekoördineer en ondersoek die tema en konsep van hoe herinneringe 'n persoon se kuns en persoonlike identiteit beïnvloed. Die uistalling is tot 20 September oop vir die publiek. Toegang is gratis.
'Sê vir ons oor Air Nam se geldsake'
La Niña amptelik aan stuur van (weer)sake
Elvira Hattingh – Dis amptelik – La Niña, wat dikwels vereenselwig word met beter reënneerslae in suider-Afrika, is aan stuur van die wêreld se weersake....
'Toerismebedryf moet aanpas'
Francoise Steynberg op Solitaire – Die toerismebedryf moet by die veranderde omstandighede weens die Covid-19-pandemie en -regulasies aanpas om te oorleef.Só het mnr. John de...
Klag teen eerste minister faal
Kristien Kruger – Die Teenkorrupsiekommissie (ACC) se ondersoekbeampte, mnr. Phelem Masule, se regsgeding teen die Namibiese eerste minister, me. Saara Kuugongelwa-Amadhila, is van die hofrol...